paragraph_text: mini|200px|<center>Sima Qian</center> Sima Qian (tradicionalni kineski 司馬遷, pojednostavljeni kineski 司马迁, pinyin Sīmǎ Qiān, Wade-Giles Ssŭma Ch'ien; o. 145. pr. Kr. — 90. pr. Kr.) je kineski pisac koji se smatra ocem kineske historiografije. Radio je kao prefekt Carskih pisara pod vladavinom cara Wua od Hana. Uškopljen je nakon što se zamjerio caru. U zatvoru je dovršio Shiji (Opća povijest), knjigu u kojoj je opisao sve najvažnije događaje u Kini od vremena legendarnoga Žutog Cara do Wua od Hana. Ta je knjiga sa svojim stilom i pristupom materiji utjecala na historiografiju ne samo u Kini, nego i u drugim zemljama Istočne Azije.